Kahtlaste isikute külgetõmbejõud (Tervitaks  Itit, kes on selle autor)    Ma oman seda väga tugevalt ja täna sain jälle kinnitust. Sõidan rahulikult keeltekooli poole, istun bussis. Ja minu kõrvale tuleb mingi vana mees. Hakkab esiteks vene keeles rääkima (ma vaatasin oma hispaania keele materjale). Ja siis avastab, et ma olen eestlane. Ja siis räägib, kus ja kellena ta töötab, mitut last ta tahab saada, oma elust jne. Lastesaamise juttu veel sellise näoga, et minuga. Ma sain lõpuks juba tõsiselt häiritud. Ning käesurumise käigus ei tashtnud ta  kuidagi mu käest lahti lasta. Miks alati sellised inimesed leiavad, et nad peavad just minuga suhtlema. Kas ma peaksin alati turvameest nähes juustuletti põrnitsema ja bussis eemaloleva ja kurja näoga sõitma?  PS! Kleiril on ka kogemusi sama bussimehega :) Ainult tema puhul oli tegu trollimehega.    Suvi tuleb, blogi sureb. Mul kuidagi jääb aega vähemaks või kirjutamisind kahaneb suve tulles. Eks näeb, mis saab suvel :)    Tagasi füüsika juurde.